Na temelju članka 32. Statuta Doma zdravlja Zagreb – Zapad, ravnateljica Doma zdravlja Zagreb – Zapad, Zagreb, Prilaz baruna Filipovića 11, raspisuje

**NATJEČAJ**

za prijem u radni odnos:

**1. doktor medicine, specijalist pedijatar**

- 3 izvršitelja(m/ž) za zasnivanje radnog odnosa na neodređeno vrijeme

Uvjeti:

* VSS - doktor/doktorica medicine sa završenim diplomskim sveučilišnim studijem medicine ili integriranim preddiplomskim i diplomskim studijem medicine - dr.med.,
* specijalizacija iz pedijatrije,
* odobrenje za samostalan rad
* poznavanje rada na računalu,
* 1 godina radnog iskustava.

**2.** **doktor medicine, specijalist kliničke radiologije**

- 1 izvršitelj (m/ž) za zasnivanje radnog odnosa na neodređeno vrijeme (lokacija rada – Albaharijeva 4)

Uvjeti:

* VSS - doktor/doktorica medicine sa završenim diplomskim sveučilišnim studijem medicine ili integriranim preddiplomskim i diplomskim studijem medicine – dr.med.,
* specijalizacija iz radiologije,
* odobrenje za samostalan rad,
* poznavanje rada na računalu,
* posebna zdravstvena sposobnost,
* 1 godina radnog iskustva.

**3. doktor medicine specijalist opće/obiteljske medicine za rad u Službi zdravstvene zaštite predškolske djece**

- 1 izvršitelj (m/ž) za zasnivanje radnog odnosa na određeno vrijeme

Uvjeti:

* VSS - doktor/doktorica medicine sa završenim diplomskim sveučilišnim studijem medicine ili preddiplomskim i diplomskim studijem medicine - dr.med.,
* specijalizacija iz obiteljske medicine,
* odobrenje za samostalan rad,
* poznavanje rada na računalu,
* 1 godina radnog iskustava.

**4. doktor opće/obiteljske medicine**

- 2 izvršitelja (m/ž) za zasnivanje radnog odnosa na određeno vrijeme (zamjena za vrijeme trajanja specijalističkog usavršavanja, razne zamjene)

Uvjeti:

* VSS - doktor/doktorica medicine sa završenim diplomskim sveučilišnim studijem medicine ili preddiplomskim i diplomskim studijem medicine - dr.med.,
* odobrenje za samostalan rad,
* poznavanje rada na računalu,
* radno iskustvo u trajanju propisanog pripravničkog staža (osim kandidata koji su upisali studijski program medicine nakon 1. srpnja 2013. godine).

**5.** **doktor dentalne medicine**

- 2 izvršitelja (m/ž) za zasnivanje radnog odnosa na određeno vrijeme (zamjena za dugotrajno bolovanje, zamjena za dugotrajno bolovanje i nastavno rodiljnog dopusta)

Uvjeti:

* VSS - doktor/doktorica dentalne medicine sa završenim integriranim preddiplomskim i diplomskim sveučilišnim studijem dentalne medicine – dr.med.dent.,
* odobrenje za samostalan rad,
* poznavanje rada na računalu,
* radno iskustvo u trajanju propisanog pripravničkog staža (osim kandidata koji su upisali integrirani preddiplomski i diplomski studij dentalne medicine akademske godine 2010./2011. i nadalje i diplomirali).

**6. patronažna medicinska sestra**

- 3 izvršitelja (m/ž) za zasnivanje radnog odnosa na određeno (zamjena za rodiljni dopust i nastavno roditeljskog dopusta)

Uvjeti:

* stručni ili sveučilišni studij sestrinstva VŠS, bacc.med.techn./ VSS –mag./dipl.med.techn.,
* odobrenje za samostalni rad,
* poznavanje rada na računalu,
* 1 godina radnog iskustva.

**7. medicinska sestra/tehničar**

- 2 izvršitelja (m/ž) za zasnivanje radnog odnosa na neodređeno vrijeme

- 3 izvršitelja (m/ž) za zasnivanje radnog odnosa na određeno vrijeme (zamjena za bolovanje i nastavno rodiljnog dopusta, zamjena za rodiljni dopust)

Uvjeti:

* SSS – medicinska sestra,
* odobrenje za samostalan rad,
* poznavanje rada na računalu,
* 1 godina radnog iskustva osim medicinskih sestara/tehničara koji su završili srednje obrazovanje u trajanju od 5 godina.

**8. dentalni asistent, u Službi dentalne zdravstvene zaštite**

**-** 1 izvršitelj (m/ž) za zasnivanje radnog odnosa na određeno vrijeme (razne zamjene)

Uvjeti:

- SSS – medicinska sestra/medicinski tehničar/dentalni asistent,

- odobrenje za samostalan rad, alt. Za dentalnog asistenta dozvola za rad,

- poznavanje rada na računalu,

- 1 godina radnog iskustva osim medicinskih sestara/tehničara koji su završili srednje obrazovanje u trajanju od 5 godina.

**9. zdravstveno laboratorijski tehničar/tehničarka, u Službi laboratorijske dijagnostike**

- 1 izvršitelj (m/ž) za zasnivanje radnog odnosa na određeno vrijeme (zamjena za dugotrajno bolovanje)

Uvjeti:

* SSS – zdravstveni tehničar laboratorijsko-biokemijskog smjera,
* odobrenje za samostalni rad,
* poznavanje rada na računalu,
* 1 godina radnog iskustva

Kandidati su uz prijavu na natječaj dužni dostaviti:

* zamolbu (vlastoručno potpisanu),
* životopis,
* presliku dokumenta o završenoj stručnoj spremi – diploma/svjedodžba,
* presliku uvjerenja o položenom stručnom ispitu (osim kandidata koji nisu u obvezi polaganja stručnog ispita),
* presliku odobrenja za samostalan rad,
* potvrdu ili osobnu izjavu o poznavanju rada na računalu,
* dokaz o radnom iskustvu – elektronički zapis o radnom stažu Hrvatskog zavoda za mirovinsko osiguranje, **ne stariji od dana objave natječaja**, koji mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja.

Prijavom na natječaj kandidat/kinja daje privolu DZZZ za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima putem internetskih stranica.

Kandidat/kinja može u svako doba, u potpunosti ili djelomice, bez naknade i objašnjenja odustati od dane privole i zatražiti prestanak aktivnosti obrade osobnih podataka, što predstavlja odustanak od prijave na natječaj. Opoziv privole može se podnijeti isključivo poštom na adresu navedenu na kraju oglasa DZZZ.

Priložena natječajna dokumentacija se ne vraća.

Sukladno članku 13. stavku 2. Zakona o ravnopravnosti spolova („Narodne novine br. 82/2008, 69/2017), na natječaj se mogu prijaviti osobe oba spola.

Kandidati koji se pozivaju na pravo prednosti pri zapošljavanju prema posebnim propisima, dužni su priložiti svu propisanu dokumentaciju.

Kandidati koji se pozivaju na pravo prednosti pri zapošljavanju na temelju članka 102. stavaka 1-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/2017, 98/2019, 84/2021, 156/2023) dužni su uz prijavu na natječaj, pored navedenih priloga, priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji, dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti pri zapošljavanju na temelju članka 48. Zakona o civilnim stradalnicima iz Domovinskog rata („Narodne novine“ br. 84/2021) dužni su uz prijavu na natječaj, pored navedenih priloga, priložiti i sve potrebne dokaze iz članka 49. stavka 1. Zakona o civilnim stradalnicima iz Domovinskog rata, dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidatima prijavljenim na natječaj smatrati će se samo osoba koja podnese pravovremenu i urednu prijavu sa svim prilozima te ispunjava formalne uvjete iz natječaja.

Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na testiranje, razgovor i/ili pisanu provjeru znanja, sposobnosti i vještina bitnih za obavljanje poslova radnog mjesta. U tom slučaju, kandidati će biti pozvani putem elektroničke pošte. Kandidati su dužni dostaviti elektroničku adresu radi nesmetane korespondencije u svrhu pravovremenog i nesmetanog odvijanja postupka provođenja natječaja. U svrhu navedenog, molimo kandidate da redovito prate svoju elektroničku poštu.

Nepravodobne i nepotpune prijave neće se razmatrati.

Do donošenja odluke o izboru, natječaj može biti poništen.

Prijave se podnose u pisanom obliku u roku od **8 dana** od objave oglasa na adresu: **Dom zdravlja ZAGREB-ZAPAD, Zagreb, Jankomir 25** (4.kat), s naznakom: „Prijava na natječaj za radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “.

 (navesti naziv radnog mjesta)

Objavom obavijesti o izboru kandidata na mrežnoj stranici Doma zdravlja Zagreb- Zapad, u roku od osam dana od dana izbora kandidata, kandidati će biti obaviješteni o rezultatima natječaja.

 RAVNATELJICA

 Jelena Rakić Matić, dr.med.spec.